  Майя Бывальцева 2018-тӥ арын Пельняньлэн дунневыл нуналэз 10-тӥ тулыспалэ ортчоз. Со сярысь радъясьёсыз иворто. Кыӵе амалэн радъяськоз фестиваль но мар выльзэ чаклало куноос понна, тодмо луоз матысь дыре. Фестивалез ортчытон дыр тодмо, али солэн пуштросэз но выльдӥськонъёс сярысь кенешонъёс мыно Екатерина Калентьева, «Пельняньлэн дунневыл нуналэз» ӵектослэн кураторезТодэ вайытом, Ижкарын фестиваль ньылетӥзэ ортчоз ни. 2017-тӥ арын ужрад азьын пӧртэм пуштросэн пельнянь кутонъя мастер-классъёс радъяськизы. 11-тӥ тулыспалэ Удмуртилэн шоркарысьтыз Шор площадьын концертъёс, шудонъёс, ярмаркаос ортчизы. Соку ик одӥг интыын сием пельняньлэн лыдызъя дунне рекорд пуктӥзы. Со нуналэ фестиваль ужрадъёсы 32 сюрс адями вуылӥз. Тегъёс: Лулчеберет Ижкар Удмуртия пельнянь  